A határozati javaslat elfogadásához
egyszerű többség szükséges,
az előterjesztés nyilvános ülésen tárgyalható!


191. számú előterjesztés

Bátaszék Város Önkormányzata Képviselő-testületének Alsónána, Alsónyék, Sárpilis és Várdomb községek önkormányzata képviselő-testületeivel, 2026. október 14-én, 
16 órakor megtartandó rendkívüli EGYÜTTES ülésre


Bátaszék Térségi rendezvény támogatása című felhívásra benyújtott támogatási kérelemről hozott önkormányzati határozatának módosítása


	
Előterjesztő: dr. Béres Judit polgármester

Készítette: Keresztes Katalin pénzügyi irodavezető
                                                         
Törvényességi ellenőrzést végezte: dr. Mihó Beatrix 
                                                                  aljegyző

Tárgyalja: ---




Tisztelt Képviselő-testület!

A Sárköz – Dunavölgye – Siómente Egyesület LEADER támogatás igénybe vételére vonatkozó felhívást tett közzé 2025-ben. A felhívás keretében rendezvény megvalósítására lehetett 95 % mértékű támogatást igényelni. 

Bátaszék Város Önkormányzat Képviselő-testülete 212/2025.(IX.24.) határozatával döntött a KAP-RD57-077-3-25 kódszámú, Térségi rendezvények támogatása című felhívásra „IX. Bátaszéki Bornapok” elnevezéssel pályázat benyújtásának támogatásáról. A támogatási kérelmet előadói tevékenység, székek és sörpadok beszerzésére nyújtotta be az Önkormányzat.

A Pályázati felhívásnak megfelelően időközben Képviselő-testület módosította a 222/2025. (X.09.) határozatával a korábban meghozott döntését, amelyben az önerő keretösszege és a fejlesztéssel érintett ingatlan helyrajzi száma megnevezésre került. 

A Sárköz-Dunavölgye-Siómente Egyesülettől a kérelem hiánypótlásáról 2026.10.05-én kapott az Önkormányzat értesítést, amely keretében kérik a Képviselő-testület által meghozott határozat javítását a rendezvény helyszínének és a beszerzett tárgyi eszközök tárolásának helyrajzi számával, valamint a támogatás és az önerő összegének kérelemben szereplő összeggel egyező feltüntetését. Ez utóbbi a korábban meghozott döntésben 160 000 Ft keretösszeggel szerepelt.

Így az alábbiak szerinti döntés meghozatala szükséges: 
· az igényelt támogatást 2 964 004 Ft összegben határozza meg, melyhez 156 001 Ft önerőt biztosít az önkormányzat 2026. évi költségvetésének terhére;
· A fejlesztés adatai a következők: 
-	fejlesztés megnevezése: IX. Bátaszéki Bornapok; 
-	fejlesztéssel érintett ingatlan helyrajzi száma: Bátaszék belterület 957/1 hrsz.
-	rendezvény helyszínének helyrajzi számai: Bátaszék belterület 951 hrsz., 957/1 hrsz., 767/7 hrsz.
-	beszerzésre kerülő eszközök tárolási helyének helyrajzi száma: Bátaszék belterület 772 hrsz.


Fentiekre figyelemmel kérem az alábbi határozati javaslat elfogadását, és a korábban meghozott döntések hatályon kívül helyezését.


1. számú Határozati javaslat:

KAP-RD57-077-3-25 kódszámú, Térségi rendezvények támogatása című pályázati konstrukció keretében benyújtandó pályázat előkészítésére 

Bátaszék Város Önkormányzatának Képviselő-testülete:
a.) a KAP-RD57-077-3-25 kódszámú, Térségi rendezvények támogatása című felhívásra „IX. Bátaszéki Bornapok” elnevezéssel pályázat benyújtását támogatja; 

b.) az igényelt támogatást 2 964 004 Ft összegben határozza meg, melyhez 156 001 Ft önerőt biztosít az önkormányzat 2026. évi költségvetésének terhére;

c.)  a KAP-RD57-077-3-25 kódszámú, Térségi rendezvények támogatása című felhívás keretében az alábbi fejlesztést tűzi ki:
a fejlesztés megnevezése: IX. Bátaszéki Bornapok; 
a fejlesztéssel érintett ingatlan helyrajzi száma: Bátaszék belterület 957/1 hrsz.
a rendezvény helyszínének helyrajzi számai: Bátaszék belterület 951 hrsz., 957/1 hrsz., 767/7 hrsz.
a beszerzésre kerülő eszközök tárolási helyének helyrajzi száma: Bátaszék belterület 772 hrsz.

Határidő: 2026. október 20.
Felelős: dr. Mihó Beatrix aljegyző
(a pályázat előkészítéséért)

Határozatról értesül: Bátaszéki KÖH pénzügyi iroda
                                  irattár

2. számú Határozati javaslat:
a 212/2025. (IX. 24.) önkormányzati határozat és a 222/2025. (X. 09.) határozat hatályon kívül helyezésére

Bátaszék Város Önkormányzatának Képviselő-testülete

a) a KAP-RD57-0177-3-25 kódszámú, Térségi rendezvények támogatása című pályázati konstrukció keretében benyújtandó pályázat előkészítéséről szóló 212/2025.(IX.24.) önkormányzati határozatát és
b) a KAP-RD57-0177-3-25 kódszámú, Térségi rendezvények támogatása című pályázati konstrukció keretében benyújtandó pályázat előkészítéséről szóló 212/2025.(IX.24.) önkormányzati határozat módosításáról szóló 222/2025. (X.09.) határozatát
hatályon kívül helyezi.
Határidő: 2026. október 20.
Felelős: dr. Mihó Beatrix aljegyző

Határozatról értesül: Bátaszéki KÖH pénzügyi iroda
                                  irattár






